open-index/open-wikipedia-markdown huggingface dataset:
Cecilie Steinmann Neess

**Cecilie Steinmann Neess**, òg kjend som **«Cess»**, () er ein norsk komikar frå Oslo.

Ho starta som stand-up-komikar i 2008 og var fast skodespelar og deltakar i TV 2-serien *Kollektivet* frå 2011 til 2012 og NRK-serien *Løvebakken* i same periode. Ho vart nominert til «årets gjennombrot» under Komiprisen 2012. Vinteren 2013/2014 spelte ho saman med Hege Schøyen og Linn Skåber i førestillinga *Latter på Latter* på humorteateret Latter i Oslo. Saman med Jakob Schøyen Andersen leidde ho utdelinga av Gullruten 2015. Ho returnerte òg som fast inventar i TV 2-serien *Kollektivet* i dei to siste sesongane til serien i 2015.

Våren 2016 spelte ho hovudrolla i humormusikalen *Märtha The Musical* på Latter i Oslo, saman med Jakob Schøyen Andersen, Espen Beranek Holm og Olli Wermskog.

Saman med Benjamin Giørtz gav Cecilie ut songen *Drømmemann* i 2018. I songen syng Neess om korleis hennar drømmemann er. Giørtz svarar med frasar som «Jeg ser deg og dine behov, jeg gjør alt jeg kan for å være din drømmemann». Etter innspelinga av songen vart Giørtz og Neess kjærastar.

I 2019 var Neess aktuell med showet *Tre elefanter i rommet* saman med Linn Skåber og Hege Schøyen.

Cecilie Steinmann Neess er barnebarn til holocaust-overlevaren Samuel Steinmann.

## TV-opptredenar

* 2011-2012: *Kollektivet*
* 2015: *Gullruten 2015*
* 2015: *Kollektivet*
* 2017: *Klovn til kaffen*
* 2020: *Lystløgner*
* 2021: ''Raya og den siste dragen'' (*stemme,* rolla Sisu)

## Kjelder

**Denne artikkelen bygger på «[[:nb:Cecilie Steinmann Neess|Cecilie Steinmann Neess]]» frå ,  den 9. november 2021.*
Christine Hope

**Christine Hope** () er ein norsk komikar og skodespelar. 

Hope er fødd i Bergen, men oppvaksen på Stord. Ho fekk sitt gjennombrot i 2003 i samband med humorserien *Frittgående Hopa* på TV 2. Serien gjekk fleire gonger i reprise, blant anna på TV 2 Zebra. Ho har sidan medverka i revyforestillingane som «I gode og galne dagar» (saman med Dag Schreiner) (2011), «Hope/Breivik tur retur» (saman med Ina Breivik) (2009), og «Herborg og Hope» (saman med Herborg Kråkevik) (2006). Ho har òg gjort nokre soloshow.

Hope har òg spelt i komediar, som blant anna *Den stundesløse* på Den Nationale Scene, i TV-seriar som *Verdens beste SFO* på NRK Super (2010-2011) og dramaserien *Schmokk* (NRK) (2011). I 2014, 2015, 2017, 2019 og 2021 var ho programleiar i *Symesterskapet* på NRK. Ho hadde stemma til Elfie i den animerte TV-serien *Vennebyen* (2009) og til nyhende-opplesaren i animasjonsfilmen *Månelyst i Flåklypa* (2018)

Hope vart kåra til «Årets kvinnelege scenekomikar» under Komiprisen 2017 for oppsetjinga «Hope, skulder, kne og tå».

## Familie
Hope gifta seg i 2003 med musikaren Eduardo Andersen (betre kjent under namnet Doddo).

## Kjelder

**Denne artikkelen bygger på «[[:nb:Christine Hope|Christine Hope]]» frå ,  den 9. november 2021.*  

## Bakgrunnsstoff
*
Pernille Sørensen

**Pernille Sørensen** () er ein norsk komikar og skodespelar.

Sørensen er fødd i Bærum. Ho studerte i perioden 1998–2002, har medievitskap og statsvitskap mellomfag frå NTNU, og har studert stat og politikk i Midtausten og Nord-Afrika ved UiO.

Ho har jobba mykje innanfor humorsjangeren både på scena, TV og radio. Ho er ein av skaparane og skodespelarane i den norske humorserien *Melonas* som gjekk på NRK1 frå 2002 til 2006. Ho er òg kjend frå andre program på NRK, blant anna som paneldeltakar i *20 spørsmål* og *Løvebakken* og for enkelte roller i *[[Uti vår hage]]*. 

Sørensen fekk prisen som årets nykommar under Komiprisen 2003. Ho hadde ei statistrolle i *[[Hotel Cæsar]]* hausten 2001 som TV-reporter. Hausten 2009 spelefilmdebuterte ho i Knerten, som vart regissert av Åsleik Engmark. Ho spelte òg i oppfølgjaren, *Knerten gifter seg*, i 2010. Våren 2011 hadde TV-serien *Åse Tonight* premiere på NRK med Sørensen som manusforfattar og hovudrolleinnehavar. Frå hausten 2013 spelte ho rolla som Lisbeth Berg i TV-serien *Side om side* på NRK1. Februar 2015 tok ho over etter Ingrid Gjessing Linhave som fast paneldeltakar i *[[Nytt på nytt|Nytt på Nytt]]*. Under Komiprisen 2016 vann ho publikumsprisen årets morosamaste.

Sørensen har òg opptredd på scena «Latter», der ho er tilsett. I 2001 var ho med på «Julegalla i Olavshallen» og «Stand Up Komiske Leker» i 2002. I september 2010 hadde ho premiere på sitt soloshow *Flink Pike*, som mottok god kritikk i dagspressa. Utover dette har ho òg vore med på «3 Fantastiske Mennesker» og «Lattergalla». I 2018 hadde ho soloførestillinga «Kultur».

Sørensen er gift med komikaren Dagfinn Lyngbø.

## Kjelder

**Denne artikkelen bygger på «[[:nb:Pernille Sørensen|Pernille Sørensen]]» frå ,  den 9. november 2021.*
Henriette Steenstrup

**Henriette Steenstrup** () er ein norsk komikar og skodespelar. Ho er kjend for rolla som «Edel» i humorprogram som *Torsdag kveld frå Nydalen* og *Dritseint med Edel*. Ho har òg hatt roller i ei rekkje norske filmar og TV-seriar, og i 2021 fekk ho stor suksess som skaparen og hovudrolleinnehavaren av serien *Pørni*.

## Bakgrunn
Far hennar var lærer, og mora var tilsett i NRK. Allereie som barn ynskte Steenstrup å verta skodespelar, og ho opptredde som barn i vignetten til *Kroppen* og dessutan i *Skomakergata* og i *[[Halvsju]]* på NRK Fjernsynet. Som voksen vart ho først kjend gjennom NRK1 sitt barneprogram *Kykelikokos*.

Steenstrup er tilsett ved Nationaltheatret, der ho har spelt tittelrolla i *[[Pippi Langstrømpe]]* og Hilde Wrangel i *Byggmeister Solness*. Ho starta hausten 2008 innspelinga av TV 2-serien *En god nummer to*, der ho sjølv stod for idé og hovudrolle. Det er ein dramakomedie, der handlinga er lagt til Nationaltheatret. Det er første gongen det vert laga ein serie frå skodespelarmiljø i Noreg. 

Hausten 2009 byrja ho i TV 2-programmet *Torsdag kveld frå Nydalen*. Ho vann Komiprisen 2014 i klassa årets kvinnelege scenekomikar for førestillinga *En får væra som en er – en Ole Ivars musikal* og var i tillegg nominert til årets kvinnelege TV-komikar. Hausten 2014 dukka Steenstrup opp i TV 2 som Edel Hammarmark Gjervan i humorprogrammet *Dritseint med Edel*. I 2020 vart ho programleiar i spørjeprogrammet *Alle mot alle* på TVNorge saman med Jon Almaas.

## Privatliv
Ho var tidlegare gift med skodespelaren Fridtjov Såheim. Dei var begge med i serien *Nårje* som våren 2012 vart send på TV 2. Begge spelte i musikal-humor-drama-serien *En får væra som en er* somaren 2019. I 2019 gifta ho seg med Rune Assmann.

## Utvald filmografi

* 2020 – *Ragnarok*
* 2019 – *Hjelperytteren*
* 2016 – *Welcome to Norway*
* 2015 – *Kvinner i for store herreskjorter*
* 2014 – *Jakta på Berlusconi*
* 2012 – *Som du ser meg*
* 2011 – *Få meg på, for faen!*
* 2011 – *Jeg reiser alene*
* 2010 – *Hjem til jul*
* 2010 – *Sammys eventyr – Den hemmelige passasjen* (stemme)
* 2009 – *[[2008-filmen Bolt|Bolt]]*
* 2007 – Mars & Venus
* 2006 – *Trøbbel*
* 2006 – *[[Gymnaslærer Pedersen]]*
* 2005 – *Thomas Hylland Eriksen og historien om origamijenta*
* 2003 – *Mors Elling*
* 2000 – *Fråtseri*
* 1999 – *Fomlesen i kattepine*
* 1997 – *Budbringeren*

## TV-seriar

* 2021 – *Pørni* – hovudrolle og skapar (Viaplay)
* 2020 – *Edda* (Netflix)
* 2019 – *Ein får væra som en er* (TV 2)
* 2013 – *Lilyhammer*, sesong 2 (NRK/Netflix)
* 2009 – *En god nummer to* (TV 2)

## TV-opptredenar

* *Alle mot alle* (2020–)
* *[[Nytt på nytt]]* (2016)
* *Meglerene* (2014)
* *Dritseint med Edel* (2014, 2015)
* Gullruten 2013 og *Gullruten 2014*, programleiar
* *Brille* (2012)
* *Nårje* 1 og 2 (2012 og 2013)
* *Torsdag kveld fra Nydalen* (2009–2011)
* *Kykelikokos* (1996)

## Kjelder

**Denne artikkelen bygger på «[[:nb:Henriette Steenstrup|Henriette Steenstrup]]» frå ,  den 9. november 2021.*
Silje Nordnes

**Silje Therese Reiten Nordnes** () er ein norsk journalist og programleiar i radio og tv. Frå 2012 til 2019 var ho programleiar for radioprogrammet *P3morgen* på NRK P3 saman med Ronny Brede Aase og Markus Neby. Hausten 2020 og 2021 var Nordnes programleiar for *[[Maskorama]]*.

## Bakgrunn
Nordnes vart fødd i Trondheim og voks opp på Hamarøy.
Ho har ein bachelorgrad i latinamerikanske studium frå UiO og har studert journalistikk på Høgskulen i Volda. Før Nordnes starta i NRK P3 jobba ho i Radio Nova og NRK Nordland. Ho har òg jobba som guide ved barndomsheimen til Knut Hamsun og på Spar Hamarøy. Våren 2017 var Nordnes programleiar for fiskerealityprogrammet *Skårungen*, som vart sendt på NRK1.

Nordnes har som programleiar i *P3morgen* vunne fleire prisar på Prix Radio, blant anna «Årets programleiar/programleiarteam» i 2014 og 2015.

I 2014 var Nordnes, saman med kollegaen Ronny Brede Aase, programleiar for *[[VG-lista|VG-lista topp 20]]* på Rådhusplassen i Oslo. I 2015 og 2016 var dei sidekick-programleiarar i pausane.

Nordnes har òg vore programleiar for *P3aksjonen* på NRK P3 i 2012–2017 saman med høvesvis Ronny Breie Aase, Live Nelvik, Mathias Nylenna, Niklas Baarli og Tuva Fellman. 9. juni 2016 sykla ho Nordsjørittet saman med P3-kollega Tuva Fellman for å støtta TV-aksjonen 2015, som gjekk til Regnskogfondet.

Etter terroråtaket i Orlando 12. juni 2016 delte ho kjenslene sin rundt hendinga under sending og tok til tårene på direktesend radio. Innslaget vart filma og delt på Facebook-sida til *P3morgen*. Klippet fekk massiv merksemd og vart delt over 80 000 gonger på éin time. Fleire riksdekkjande avisar og nettavisar skreiv om hendinga, blant anna *[[Verdens Gang|VG]]* og *[[Dagsavisen]]*. Innslaget vart kåra til årets radioaugneblikk 15. september 2017.

## Deltakingar på radio og fjernsyn
### Radio
* 2012–2019: *P3morgen*, NRK P3, programleiar
* 2020: *Koselig*, NRK P3, programleiar

### Fjernsyn
* 2012–2017: *P3aksjonen*, programleiar
* 2013–2019: *P3morgens store Eurovision-fest*, programleiar
* 2013: *Masterchef Norge*, deltakar
* 2017: *Skårungen*, programleiar
* 2017: *4-stjerners middag*, deltakar
* 2018: *[[Jorden rundt på 6 steg]]*, deltakar
* 2020: *4-stjerners middag*, deltakar 
* 2020–2021: *Sommeråpent*, programleiar
* 2020–2021: *[[Maskorama]]*, programleiar
* 2021: *[[Melodi Grand Prix]]*, programleiar
* 2021: *Eit feitt liv*, seg sjølv
* 2021: *Kim Friele – homokampens førstedame*, programleiar
* 2025: *20-stjerners sommerferie*, programleiar

## Kjelder

**Denne artikkelen bygger på «[[:nb:Silje Nordnes|Silje Nordnes]]» frå ,  den 9. november 2021.*
Maria Stavang

**Maria Stavang** (), òg kjend under pseudonymet **Piateed**, er ein norsk komikar og internettpersonlegdom. Ho starta karrieren sin på sosiale medium som 18-åring i 2013, og har sidan nådd over 100 000 og 150 000 følgjarar på både Facebook og Instagram.

Den 2. juni 2018 deltok Stavang i nostalgi-spørreprogrammet *Tidsbonanza* på NRK1, der ho saman med lagkameraten Terje Sporsem vann dagens konkurranse. Ho deltok i 2019 i sesong 1 av *Kongen Befaler* på TVNorge, og i 2020 deltok ho i sesong 2, denne gongen saman med blant anna Magnus Devold, som òg vart kjærasten hennar same år.

## Kjelder

**Denne artikkelen bygger på «[[:nb:Maria Stavang|Maria Stavang]]» frå ,  den 9. november 2021.*
Paul Mariner

**Paul Mariner** () var ein engelsk fotballspelar frå Farnworth i Lancashire. Han hadde perioden 1976-84 suksess med Ipswich Town. Mariner var midtspiss og landslagsmann i åtte år. 

## Karriere
### Klubbspel
Mariner fekk kontrakt med tredjedivisjons-laget Plymouth Argyle i 1973, ligadebuterte den 11. september. Etter 155 kampar og 61 mål vart han i slutten av oktober 1976, mot 220&nbsp;000 pund, overført til Ipswich Town. Våren 1978 vann Ipswich og Mariner FA-cupen og tre år seinare UEFA-cupen. I det dobbelt-finalen mot AZ Alkmaar skåra han eitt av måla som gav Ipswich-siger 5-4. Klubben hevda seg fleire sesongar i toppsjiktet i ligaen.  Frå februar 1984 til sommaren 1986 var han Arsenal-spelar utan større suksess. Deretter gjorde han teneste to sesongar i Portsmouth FC.

### Landslagsspel
I tida frå debuten 30. mars 1977 til han spelte sin siste landskamp 1. mai 1985 i Bucuresti, deltok Mariner i 35 av England sin internasjonale kampar. Under Fotball-EM 1980 var han innbytar i to kampar. Han skåra det siste målet då England slo Noreg 4-0 på Wembley stadion 10. september 1980. I returoppgjeret i VM-kvalifiseringa på Ullevål stadion 9. september 1981 var han også med, England tapte då 1–2 mot Noreg. Mariner spelte alle fem England-kampane i Fotball-VM 1982. Han skåra i alt 13 landslagsmål.

### Merittar
*Vinnar av FA-cupen: 1978 med Ipswich
*Vinnar av UEFA-cupen: 1981 med Ipswich

Mariner døydde av hjernekreft.

## Kjelder

**Denne artikkelen bygger på «[[:en:Paul Mariner|Paul Mariner]]» frå ,  den 9. november 2021.*  
*eu-football
Sheffield Wednesday

**Sheffield Wednesday Football Club** er ein ein fotballklubb heimehøyrande i Sheffield i England. Klubben vart skipa 4. september 1867 og kom i den engelske ligaen i 1892. Hillsborough, eit stadion med plass til 39&nbsp;124 tilskodarar, har vore heimebane sidan 1899. Laget spelar i blå-og-kvitstripete trøyer og svarte bukser.

Sheffield Wednesday steig til topps i den engelske ligaen i 1903, 1904, 1929 og 1930. Klubben vann FA-cupen i 1896, 1907 og 1935. I sin siste FA-cupfinale, FA-cupfinalen i fotball 1993, måtte laget sjå seg slått 2–1 av Arsenal etter ekstraomgangar i omkampen.

Klubben har ikkje spelt i toppdivisjonen i det engelske ligasystemet sidan i 2000.

## Kjelder

**Denne artikkelen bygger på «[[:en:Sheffield Wednesday F.C.|Sheffield Wednesday F.C.]]» frå ,  den 9. november 2021.*
Eden Alene

**Eden Alene** () er ein israelsk songar. Ho skulle ha representert Israel i Eurovision Song Contest 2020 i Rotterdam i Nederland, med songen «Feker Libi», men 18. mars 2020 avlyste  EBU Eurovision Song Contest på grunn av koronaviruspandemien i Europa vinteren 2020. I staden vedtok kringkastaren Kan at Alene skulle få representere Israel i tevlinga i 2021. Ho deltok med songen «Set Me Free» og enda på 17. plass i finalen.

## Bakgrunn
Alene vart fødd i det jødiske nabolaget Katamon i Jerusalem av jødiske etiopisk-fødde foreldre som innvandra til Israel under den jødiske masseinnvandringa frå Etiopia. Foreldra skilde seg då ho var to år, og ho har ikkje hatt kontakt med faren sidan.

I slutten av 2017 deltok Alene i *The X Factor Israel,* som ho vann 30. januar 2018.

I april 2018 opptredde ho under feiringa av 70-årsjubileet for etableringa av Staten Israel. I desember same år slapp ho debutsingelen «Better».

I februar 2019, føre Eurovision Song Contest i Israel, slapp Alene ein coverversjon av «Save Your Kisses for Me» av gruppa Brotherhood of Man, som vann Eurovision Song Contest 1976. Månaden etter gav ho ut oppfølgjarsingelen «When It Comes to You» som var produsert av den amerikanske musikkprodusenten Julian Bunetta. Same år deltok ho i ei israelsk oppsetning av *Little Shop of Horrors*.

I slutten av 2019 var Alene ei av deltakarane i det israelske talenttevlinga *HaKokhav HaBa* («den neste stjerna»), og ho vann tevlinga 4. februar 2020. Som vinnar fekk ho representere Israel i Eurovision Song Contest 2020 som skulle ha vore arrangert i Rotterdam i Nederland. Under ei eiga sending på Kan 11 tysdag 3. mars same år, vedtok israelske tv-sjåarar og ein fagjury at Alene skulle representere Israel med låten «Feker Libi». Men på grunn av koronavirusutbrotet i Europa vinteren 2020 såg EBU seg nøydd til å avlysa Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen COVID-19. Alene skulle ha delteke i den fyrste semfinalen av Eurovision Song Contest tysdag 12. mai.  

22. mars 2020 offentleggjorde det israelske offentlege kringkastingsselskap at Alene i staden skulle representere Israel i Eurovision Song Contest 2021. Alene deltok med låten «Set Me Free» og kvalifiserte seg til finalen frå den fyrste semifinalen tysdag 18. mai. Til slutt enda ho som nummer 17 av 26 i finalen.

## Kjelder

**Denne artikkelen bygger på «[[:nb:Eden Alene|Eden Alene]]» frå ,  den 9. november 2021.*  
 

## Bakgrunnsstoff
* Eden Alene på IMDb.com
* Eden Alene på Spotify
* Eden Alene på Genius.com
Elsa Lystad

**Elsa Lystad** () var ein norsk skodespelar, kjend for sentrale roller i norsk teater, fjernsyn, film og radio. Ho fekk gjennombrotet sitt på midten  av 1960-talet og var aktiv fram til 2016. Lystad er kjend for mimikken sin og evna til å leggja inn komiske trekk på meir seriøse roller.

## Bakgrunn
Lystad vart fødd på Rodeløkka i Oslo. Mor hennar var vaskedama Thora Aamot (1900–1972) frå Stryn i Nordfjord, og faren var verkmeisteren Erling Magnus Lystad (1905–1988). Thora Aamot skilde frå seg mannen og flytta heim til Stryn i 1935. Der gjekk Elsa dei to første åra på skule og la til seg nordfjordsdialekt. Dei flytta attende til Oslo i 1937. 

Lystad gjekk toårig framhaldsskule for jenter i Oslo etter at ho hadde vore kontordame, blant anna i annonseavdelinga til *[[Dagbladet]]*.

Ho vart gift i 1961 med den ungarske inspisienten Arpad Szemes (1930–1998).

## Skodespelar

Lystad debuterte i 1957 på Falkbergets Teater og fekk der rolla som Laura Isaksen i *Bør Børson jr.* Ho turnerte med teateret i over eit år. Ho var tilsett ved Det norske Teatret i perioden 1958–1964. Gjennombrotet fekk ho i *Lysthuset*, der ho vart hyra av Rolv Wesenlund og Harald Heide-Steen jr. i 1965. 

Lystad var knytt til Chat Noir og Fjernsynsteateret før ho vart tilsett ved Oslo Nye Teater i 1973, der ho var fram til ho byrja ved Den Nationale Scene i 1976. Ho slutta ved Den Nationale Scene i 1980 og jobba deretter frilans. Ho arbeidde sidan saman med Wesenlund både på teater og i TV, og radiorolla som *Fru Sløying* var det første møtet med Lystad for mange nordmenn utanfor Oslo.

I 1990 fekk ho rolla som Oddveig i komiserien *Fredrikssons fabrikk* og filmen med same namn frå 1994. Så seint som i 2007 var ho enno aktiv og turnerte med stykket *Ingen grunn til panikk!*, der ho delte hovudrolla med Marianne Krogness. Førestillinga var avslutta på Chat Noir sommaren same år. Lystad har i ei årrekkje vore å høyra i radioprogrammet *Nitimen* på NRK P1. Saman med skodespelarkollegaen Morten Røhrt laga ho det vekentlege humorinnslaget *Tips-telefonen*. I 2011 hadde ho rolla som Gamlemor i den norske 3D-filmen *Blåfjell 2: Jakten på det magiske horn*. I februar 2012 spelte ho Mor Åse i ei oppsetting av ''Peer Gynt'' (*My name is Peer Gynt*) i Kanonhallen på Løren i Oslo. Ho var aktiv fram til 2016, då ho reiste på turné saman med Petter Anton Næss og førestillinga *Mitt liv som Elsa*. Ho måtte avslutta karrieren på grunn av demens.

## Prisar og utmerkingar (utval)

* 2014 – Amandaprisen 2014 - Æresprisen til juryen.
* 2014 – Gullruta 2014 i klassa beste kvinnelege skodespelar for *Etter karnevalet*
* 2011 – Oslo bys kulturpris. Overrekt 5. mai 2011
* 2011 – Solprisen under Solfesten på Rjukan. Overrekt 9. april 2011
* 2010 – Parelius prisen, Kunstnerforeningen
* 2008 – Heidersprisen under Komiprisen 2008
* 2007 – Kongens  fortenstemedalje i gull for 50 år på scena
* 1983 – Leonardstatuetten

## Filmar

## Kjelder

**Denne artikkelen bygger på «[[:nb:Elsa Lystad|Elsa Lystad]]» frå ,  den 10. november 2021.*  

## Bakgrunnsstoff
*
Stefania Liberakakis

**Stefania Liberakakis** (), kjend som berre **Stefania**, er ein gresk-nederlandsk songar, skodespelar, stemmeskodespelar og youtuber. Liberakakis representerte Hellas i Eurovision Song Contest 2021 med songen «Last Dance» og enda på ein tiendeplass.

Liberakakis er tidlegare medlem av jentegruppa Kisses som representerte Nederland i Junior Eurovision Song Contest 2016. Ho spelte òg i den nederlandske tv-serien *Brugklas*. Ho skulle ha representert Hellas i Eurovision Song Contest 2020 med songen «Superg!rl», men tevlinga vart avlyst for å hindre spreiing av koronaviruset. 

## Bakgrunn

### Tidleg karriere
I 2013 var Liberakakis ein av deltakarane i den tredje sesongen av nederlandske *The Voice Kids*. Ho vart ein del av laget til songaren Marco Borsato etter blind audition-runden, men vart slått ut av tevlinga i utslagsrundane. Etter dette song ho to år i barnekoret Kinderen voor Kinderen.

I 2016 prøvesong Liberakakis for songtevlinga *[[Nederland i Junior Eurovision Song Contest|Junior Songfestival]]*, den nederlandske nasjonale finalen til Junior Eurovision Song Contest. Ho vart sidan vald internt til å representere Nederland i Junior Eurovision Song Contest 2016 i Valletta, som ein del av jentegruppa Kisses. Gruppa opptredde med songen «Kisses and Dancin'» og enda på ein åttandeplass blant 17 deltakarar.

### 2017–2019: Solokarriere og skodespel
I 2018 gav Liberakakis ut sin første solosingel, «Stupid Reasons». Året etter kom tre nye singlar: «Wonder», «I'm Sorry (Whoops!)» og «Turn Around». I juni 2019 opptredde ho under den greske musikkprisutdelinga MAD Video Music Awards. Der song ho ein coverversjon av songen «Con Calma», saman med artistane Konnie Metaxa og Ilenia Williams.

Frå 2018 har Liberakakis òg spelt rolla som Fenna i TV-serien *Brugklas* på nederlandsk fjernsyn. Ho spelte òg i dei nederlandske filmane *Brugklas: Dei tijd van m'n leven*, *De Club van Lelijke Kinderen* og *100% Coco New York*.

### Eurovision Song Contest
Seint i 2019 vart Liberakakis nemnd som ein mogleg kandidat til å representere Hellas i Eurovision Song Contest 2020 i Rotterdam i Nederland. 3. februar 2020 stadfesta den greske kringkastaren ERT at Liberakakis var internt vald til å representere Hellas og etterfølgje 2019-deltakaren Katerine Duska. Liberakakis skulle ha delteke med songen «Superg!rl» under den andre semifinalen torsdag 14. mai 2020 i Ahoy Rotterdam, men tevlinga vart avlyst for å hindre spreiinga av koronaviruset SARS-CoV-2. 

Liberakakis representerte i staden Hellas i Eurovision Song Contest 2021 med låten «Last Dance». Der nådde ho finalen etter å ha vorte blant dei ti beste i den andre semifinale torsdag 20. mai. Til slutt vart ho nummer 10 av 26 i finalen.

## Kjeldar

**Denne artikkelen bygger på «[[:nb:Stefania Liberakakis|Stefania Liberakakis]]» frå ,  den 10. november 2021.*
Charlotte Frogner

**Charlotte Frogner** () er ein norsk skodespelar, utdanna ved Teaterhøyskolen. Ho har vore tilsett ved Det Norske Teatret sidan 2004. Under Komiprisen 2009 vann ho klassen årets gjennombrot for rolla si i *Evig ung*. Under Seoul International Drama Awards 2009 vann ho prisen for beste kvinnelege skodespelar (Best Actress) for rolla si i *Hvaler*. Ho er best kjend for rolla si som Celine Kopperud i *[[Side om side]]*.

## Roller

### Film/fjernsyn

* *KuToppen* (2018) – Grisen Pauline (stemme)
* *Hotell Transylvania 3: Monsterferie*  (2018) – Ericka van Helsing (stemme)
* *Daud snø 2* (2014) – Hanna Delon
* *Side om side* (2013–) – Celine Kopperud
* *[[Filmen Brave|Modig]]* (2012) – Merida (stemme)
* *[[Død snø]]* (2009) – Hanna Delon
* *Hvaler* (2008) – Maria Blix
* *5 løgner* (2007) – Kristin
* *[[Noen ganger gjør det vondt]]* (2006) – Anette
* *Ekko av Ibsen: Nora* (2006)
* *Jul i Tøyengata* (2006) – Barnehagetante

### Teater
* Snøkvit (2017) – Snøkvit 
* Sweeney Todd (2015) – Mrs Lovett
* *[[Spelet om Heilag Olav]]* (2015) – Gudrun
* *Tjue tusen sider* (2014)
* *[[Bikubesong]]* (2013) – Hildegun
* *[[Stort og stygt]]* (2013) – Maria
* *[[Jungelboka]]* (2012) – Kaa/Gribb 
* *[[Dei seksuelle nevrosane til foreldra våre]]* (2012) – Dora
* *[[Norge - Brasil]]* (2012) – Hun som stikker
* *[[Det gode mennesket fra Sezuan]]* (2012) – Tredje Gud
* *[[Heilagbrotet]]* (2011) – Ragna Asolfsdatter
* *[[Peer Gynt ved Gålåvatnet]]* (2010) – Ingrid, den Grønnkledde, Anitra
* *[[Next to Normal]]* (2010/2011) – Natalie
* *[[Den stygge]]* (2010) – Fanny
* *[[Skodespelet Evig ung|Evig ung]]* (2009/2010) – Charlotte Frogner 
* *[[Jesus Christ Superstar]]* (2009) – Maria Magdalena
* *[[Eit lykkeleg sjølvmord]]* (2009) – Masja
* *[[Få meg på, for faen]]* (2007) – Alma
* *[[Lærde damer]]* (2007) – Armande
* *[[skodespelet Richard III|Richard III]]* (2007) – Lady Anne
* *[[Helten på den grøne øya]]* (2006)
* *[[Danse samba med meg]]* (2006)
* *[[Det folk vil ha]]* (2005)
* *[[Richard II]]* (2005) – Dronning Isabel
* *[[skodespelet Frank|Frank]]* (2005) – Ute
* *[[skodespelet Piaf|Piaf]]* (2004) – Marlene

## Kjelder

**Denne artikkelen bygger på «[[:nb:Charlotte Frogner|Charlotte Frogner]]» frå ,  den 9. november 2021.*  

## Bakgrunnsstoff

*
Iben Akerlie

**Iben Marie Akerlie** () er ein norsk skodespelar og barnebokforfattar frå Oslo som har medverka i fleire filmar. Ho debuterte som forfattar hausten 2016 med barneboka *Lars er LOL*. I 2016 fekk ho ARKs barnebokpris for denne boka.

Akerlie har spelt i kortfilmen *Bulle berre bur her* som er laga av Sirin Eide. I 2001 spelte ho i filmen *Glasskår*, basert på Harald Rosenløw Eeg sin roman med same tittel, der ho hadde ei lita rolle som jenta Wendy. Ho spelte tittelrolla i spelefilmen *Victoria*, ei filmatisering av Knut Hamsun sin roman . I 2017 var ho med i filmen *Rett vest* og i 2019 *De dødes tjern*.

I 2016 hadde ho rolla som dottera til statsministeren i sesong 2 av NRK-serien *Mammon*. Året etter var ho med i TV 2-krimserien *Kvar er Thea?*

## Bibliografi

* *Lars er LOL* – barnebok, Aschehoug 2016
* *Kjempefesten* – barnebok, Aschehoug 2019
* *Sommeren alt skjedde* – barnebok, Aschehoug 2022

## Kjelder

**Denne artikkelen bygger på «[[:nb:Iben Akerlie|Iben Akerlie]]» frå ,  den 9. november 2021.*  

## Bakgrunnsstoff

*
Lillian Almaas

**Lillian Almaas** () er ein norsk skodespelar og programleiar i NRKs ungdomsavdeling, kjend først frå *[[Midt i smørøyet]]* og seinare i barne- og ungdomsprogrammet *Nettopp*. Almaas starta i *Midt i Smørøyet* hausten 1989 som 14-åring og var med heilt til våren 1990. Ho var fast programleiar for *Nettopp*, eit aktualitetsmagasin for barn og ungdom.

## Kjelder

**Denne artikkelen bygger på «[[:nb:Lillian Almaas|Lillian Almaas]]» frå ,  den 9. november 2021.*  

## Bakgrunnsstoff
*
Berit Alten

**Berit Alten** () var ein norsk skodespelar.

Alten scenedebuterte i 1938 på Det Nye Teater og var mellom 1939 og 1947 engasjert ved Trøndelag Teater. Ho filmdebuterte i 1939 i Helge Lundes *[[Familien på Borgan]]*. Alten medverka i samanlagt fire filmar 1939–1946. I sin siste film *Vi vil leva* spelte ho ein av dei større rollene som *Elsa*.

Alten var dotter av høgsterettsdommar Edvin Alten (1876–1967) og Ragna Aass (1880–1975) og syster av Rønnaug Alten. I 1950 gifta ho seg med litteraturforskaren Asbjørn Aarnes.

## Filmografi
* 1939 – *Familien på Borgan*
* 1941 – *Hansen og Hansen*
* 1944 – *Hans livs lopp* (svensk kortfilm)
* 1946 – *Vi vil leve*

## Kjelder

**Denne artikkelen bygger på «[[:nb:Berit Alten|Berit Alten]]» frå ,  den 9. november 2021.*  

## Bakgrunnsstoff
*
Amalie Andersen

**Tilda Amalie Andersen** () var ein norsk skodespelar.

## Familie
Amalie Andersen var utanomekteskapelig dotter av kveghandlaren Truls Andersen og Anne Sophie Baltzersen. Ho vart gift 28. juli 1888 med handelslæraren Johan Fredrik Dahl (1859-1911).

## Liv og virke
Amalie Andersen sin vestlandske debut fann stad ved Den Nationale Scene i Bergen 11. desember 1881 i rolla som Lisbet i *En Søndag paa Amager*. Ho hadde då allereie opptredd som Elisif i *Væringene i Miklagard* på Christiania Theater i mars same år. 

Den såkalla andre debuten til Andersen kom med rolla som Inga i *Mellem Slagene* same stad, 5. februar 1882. Ho var tilsett ved dette teateret i nokre år, og spelte mellom anna Ane i *Geografi og Kjærlighed* hausten 1885

## Roller i utval

* Elisif i *Væringene i Miklagard* av Oehlenschläger (Christiania Theater, 1881]
* Lisbet i vaudevillen *En Søndag paa Amager* av Johanne Luise Heiberg (Den Nationale Scene, 1881)
* Inga i *Mellem Slagene* av Bjørnstjerne Bjørnson (Den Nationale Scene, 1882)
* Ane i *Geografi og Kjærlighed* av Bjørnstjerne Bjørnson (Den Nationale Scene, 1885)

## Kjelder

* Jensson, Liv (1981). Biografisk skuespillerleksikon. Universitetsforl. s. 15. ISBN 8200056228. 
**Denne artikkelen bygger på «[[:nb:Amalie Andersen|Amalie Andersen]]» frå ,  den 9. november 2021.*  

## Bakgrunnsstoff

*
Bente Andersen

**Bente S. Andersen** () er ein norsk regissør, skodespelar og dagleg leiar ved Samovarteateret. Ho er utdanna skodespelar ved Skandinavisk Teaterskole i København. Ho har tidlegare vore knytt til Hålogaland amatørteaterselskap og Hålogaland Teater. I 1996 var ho med på å starta Pikene på Broen i Kirkenes.

Ho vart tildelt Finnmark kulturprisen i fylke i 1999 og Gammleng-prisen i klassa skodespelar i 2021.

## Kjelder

**Denne artikkelen bygger på «[[:nb:Bente Andersen|Bente Andersen]]» frå ,  den 9. november 2021.*  

## Bakgrunnsstoff
*
Lene Kongsvik Johansen

**Lene Kongsvik Johansen** (født 9. januar 1972 i Oslo) er ein norsk lærar, skodespelar og komikar.

Johansen voks opp i Groruddalen og Holmlia i Oslo. Mora arbeidde på trygdekontoret medan far hennar var i politiet.

Etter fullført vidaregåande studerte ho ved Universitetet i Oslo. Her tok ho cand. mag. med faga nordisk, teatervitskap og idéhistorie, og dessutan praktisk-pedagogisk utdanning (PPU). Ho starta yrkeskarrieren som norsklærar på Ullern vidaregåande skule.

I dei yngre åra sine var Johansen ein del av komikarduoen Asbjørnsen & Joh. saman med Hilde Louise Asbjørnsen. Dei hadde møtt kvarandre i Studentteateret på Universitetet i Oslo, der begge medverka i fleire oppsetjingar i tida 1998–2000. I ein tiårsperiode framførte dei revyar med eiga tekst og musikk. Dei byrja med *Noraprisen* i Oslo og Bergen i 2000/2001, følgde opp med suksessførestillinga *Nye Eventyr* (2002/2003), som sørgde for nominasjon til Komiprisen 2003 og deretter revyen *I tykt og tynt* (2004/2005). Frå sommaren 2006 var dei i gong med showet *Snusk, snadder og Gruff*. «Enkeltindividets protestvise» frå det musikalske humorshowet *Lene for President* vart kåra til årets nummer under Komiprisen 2009. 

I 2011 fekk Johansen sin eigen TV-serie, *Kongsvik ungdomsskole*, på TVNorge. Der spelte ho alle dei seks hovudrollene. Serien gav ho prisen som årets morosamaste under Komiprisen 2011. Våren 2013 sende TVNorge oppfølgjaren, *Kongsvik videregåande*, der nokre av dei same rollefigurane var med vidare og fleire nye dukka opp. For denne serien vart ho kåra til beste kvinnelege skodespelar under Gullruta 2013. I tillegg vann ho prisen for beste kvinnelege artist (TV/Film/Nett) og årets morosamaste (Publikumsprisen) under Komiprisen 2013. Våren 2014 gjekk oppfølgjarserien *Costa del Kongsvik* på TVNorge. Denne gav ho prisen som årets kvinnelege TV-komikar og årets TV-produksjon under Komiprisen 2014. Same serie vart løna med prisen for beste humorprogram og beste manus under Gullruten 2014. I 2018 kom nok ein oppfølgjar, *Kongsvikklinikken*, og i 2019 *Kongsvikfamiliene*.

## Kjelder


**Denne artikkelen bygger på «[[:nb:Lene Kongsvik Johansen|Lene Kongsvik Johansen]]» frå ,  den 10. november 2021.*  

## Bakgrunnsstoff
*
Live Nelvik

**Live Johnsrud Nelvik** () er ein norsk programleiar på radio og TV og skodespelar.

Ho har tidlegare jobba som journalist i *[[Se og Hør]]* og som reporter i P4-programmet *Michael direkte*. Saman med Kristine Riis har Nelvik vore programleiar for *Drillpikene* på NRK P3. Frå 2009 til 2013 var ho saman med Ronny Brede Aase programleiar i *P3morgen* på same kanal. I 2011 var ho programleiar i TV-programmet *Dama til* på NRK3. For programmet vart ho kåra til «årets TV-namn» under Gullruten 2012. Frå 2013 har ho vore medverkande i humorprogrammet *[[Underholdningsavdelingen]]* på NRK1. Nelvik er for tida programleiar i den vekentlege P3-programmet *Lørdagsrådet*.

Den 12. august 2013 var ho attende bak mikrofonen i *P3morgen* saman med Ronny Brede Aase og Silje Nordnes.

Som skodespelar har ho spelt Maria i filmen *Kalle og englene* som hadde premiere i 1993, der Helge Jordal og Tom Beck Letessier hadde hovudrollene. Nelvik var deltakar i reality-TV-serien *[[Farmen Noreg|Farmen]]* hausten 2004. Ho hadde ei lita rolle i filmen Hjelp, vi er i filmbransjen.

Ho er dotter av Odd Johan Nelvik som var sjefredaktør i *Se og Hør* frå 1985 til 2008, og ho er gift med programleiar Tore Sagen.

## Kjelder


**Denne artikkelen bygger på «[[:nb:Live Nelvik|Live Nelvik]]» frå ,  den 10. november 2021.*  

## Bakgrunnsstoff

*
Janne Rønningen

**Janne Rønningen** () er ein norsk komikar og programleiar.

Janne Rønningen vaks opp i Stavern i Vestfold. Ho gjekk på Forsøksgymnaset i Oslo, men fullførte ikkje utdanninga. I 1991 byrja Rønningen i lokalradioen Radiorakel i Oslo, og i 1994 gjekk ho over til NRK Radio, der ho hadde innslag både i *Herreavdelingen* og *XL*, blant anna saman med Espen Thoresen, i ungdomskanalen P3. Frå 1998 til 2000 var ho programleiar i ungdomsprogrammet *Smørøyet* på TV-kanalen NRK1. Sidan har ho blant anna vore å sjå i *Trigger* på NRK, *Holger Nielsens metode* og *Mandagsklubben* på TVNorge der ho òg hadde sin eigen serie, *Helt privat* (saman med Kristin Skogheim). Frå 2004 har ho arbeidd for den reklamefinansierte, landsdekkande radiokanalen Kanal24/Radio Norge, blant anna i programma *Rom 24* og *Vær så god, Takkskalduha*. 

Janne Rønningen har òg opptredd frilans med eigne stand up-show i samarbeid med Stand Up Norge.

I 2011 fullførte Janne Rønningen utdanninga si som faglærar i kunst, design og handverk. To år seinare vart ho òg spesialpedagog.

## TV
* 1998-00 Smørøyet
* 2000 Helt privat

## Kjelder

**Denne artikkelen bygger på «[[:nb:Janne Rønningen|Janne Rønningen]]» frå ,  den 09. november 2021.*  

## Bakgrunnsstoff
*
Solveig Kloppen

**Solveig Kloppen** () er ein norsk skodespelar og programleiar. 

## Liv og virke
### Bakgrunn
Solveig Kloppen er oppvaksen i Vik i Sogn og på Jessheim på Øvre Romerike. Som russ ved Jessheim vidaregåande skule i 1991 var ho både revysjef, instruktør og artist. Ho har utdanning frå universiteta i Bergen og Oslo, frå Journalisthøgskulen og dessutan frå Fysioterapihøgskulen i Oslo.

### Karriere
Solveig Kloppen har tidlegare vore standup-komikar. Ho spelte resepsjonisten Tina i komiserien *Bot og bedring* på TV 2 frå 1996 til 1998 og leidde prateprogrammet *Mandagsklubben* på TVNorge i 2000 og ungdomsprogrammet *Trigger* på NRK saman med Thomas Numme. Sommaren 2003 leidde ho *Petres sommermorgen* på radiokanalen NRK P3 saman med Annette Walther. Same haust laga ho skjult-kamera-innslag til NRK1 sitt laurdagsunderhaldningsprogram *LørDan*. Ho spelte lesbiske Marte i den romantiske filmkomedien *Kvinnen i mitt liv* som vart lansert i 2003 og rollen som Mortimers mor i eventyrfilmen *Dragevokterens jul* frå 2020.

Solveig Kloppen var programleiar i *[[Idol Noreg|Idol]]* på TV 2 saman med Ingrid Gjessing i 2004-sesongen og med Kåre Magnus Bergh i 2005 og 2006. For innsatsen i *Idol* vann ho publikumsprisen under Gullruten 2005. Ho var òg nominert til Gullruten 2008 for innsatsen som programleiar for *Hjelpekorpset* saman med Helén Vikstvedt. Våren 2011 var ho medprogramleiar i TV 2-serien *Svendsen om Hansen og Jensen* der ho og Truls Svendsen freista å avkrefta eller stadfesta mytar nordmenn har om kvarandre. Serien vart kåra til beste magasin- eller livsstilsprogram under Gullruten 2011. Seinare var ho programleiar i *Ønskedrømmen* på TV 2 saman med Øyvind Mund og Carsten Skjelbreid og frå januar 2015 TV2-programmet *En kveld hos Kloppen*. For programmet vann ho Gullruten 2017 i klassa beste kvinnelege programleiar og var nominert til publikumsprisen under Gullruten 2018. Føre Gullruten 2018 vart ho nominert i klassa beste programleiar for *Det jeg ikke fikk sagt* og til publikumsprisen.

Ho har òg leidd Spellemannprisen to gonger saman med Ivar Christian Johansen (2009 og 2010) og Amandaprisen 2013.

Sidan 2012 har ho vore programleiar for talentkonkurransen *[[Norske Talenter]]*. Den første sesongen ho var programleiar leidd ho sendingane saman med Stian Blipp, men har sidan 2014 vore programleiar åleine. 

Kloppen er gift med Dagbladet-journalisten Kjartan Brügger Bjånesøy. Saman har dei to barn.

## Kjelder

**Denne artikkelen bygger på «[[:nb:Solveig Kloppen|Solveig Kloppen]]» frå ,  den 9. november 2021.*  

## Bakgrunnsstoff
Heidi Gjermundsen Broch

**Heidi Gjermundsen Broch** () er ein norsk skodespelar og songar tilsett på Det norske teateret. 

Broch er utdanna på Paul McCartneys Liverpool Institute for Performing Arts (LIPA) i 1995-1997 og Teaterhøgskulen 1997-2000.

Ho starta karrieren med hovudroller i stykka *[[Ronja Røverdatter]]* og *Keisaren av Portugalia* på Det Norske Teatret. Etter det har ho hatt roller i musikalane *My Fair Lady*, *Piaf*, *Musical Musikal* og *Bør Børson Jr.* Ho var i 2005 og 2006 aktuell i revyen *100 år i rødt, hvitt og blått* og hausten 2005 hadde ho ei sentral rolle i Shakespeare-stykka *Richard II*. Ho har i tillegg hatt roller som An-Magritt og dessutan som Polly Peachum i *[[Tolvskillingsoperaen]]* og som Donna i ABBA-musikalen *Mamma Mia*! på Folketeateret i Oslo i 2009.

I 2011 mottok ho både Heddaprisen og Teaterkritikarprisen i kategorien for beste kvinnelege hovudrolle for si rolle som Diana i musikalen *Next to Normal*.

Broch er gift med skodespelaren Nicolai Cleve Broch og har to barn saman med han.

## Kjelder

**Denne artikkelen bygger på «[[:nb:Heidi Gjermundsen Broch|Heidi Gjermundsen Broch]]» frå ,  den 9. november 2021.*
Sigrid Bonde Tusvik

**Sigrid Bonde Tusvik** () er ein norsk komikar og forfattar. 

## Familie
Ho er oppvaksen på Nordstrand som dotter av lærebokforfattaren Elin Bonde og Sverre Tusvik, som var redaktør i Samlaget. Tusvik er gift med Martin Jøndahl.

## Jobb
Etter å ha studert til tekstforfattar ved Westerdals School of Communication har ho vore skribent for både *Stella* og *[[Dagsavisen]]*.

Tusvik har sidan 2003 jobba med stand up-komikk. Ho  var med i undergrunnshowet *Blymandag* der òg Else Kåss Furuseth, Henrik Thodesen, Odd-Magnus Williamson, Martin Beyer-Olsen og Morten Ramm var med. Dette har vore sett på som forløparen til TV-programmet *Torsdag kveld fra Nydalen*.

Ho har vore reporter for *[[Rikets røst|Rikets Røst]]* og var i 2010 programleiar i *SMS-rulett*, ein konkurranse mellom kjendisar på VGTV. Same år sende NRK serien *Sigrid søker kjæreste* der ho traff den komande ektemannen sin Martin Jøndahl. I 2011 var ho vikar for Henriette Steenstrup i *Torsdag kveld fra Nydalen* før ho i 2012 vart fast i programmet etter at Morten Ramm slutta.

## Podcast
11. oktober 2012 starta ho saman med komikarvenninna Lisa Tønne podcastprogrammet Tusvik & Tønne som dei skildrar slik: «Sigrid og Lisa er to altfor frittalende komikere. Ett sted må de få lov til å tømme seg, det er blitt til Tusvik & Tønnes podcast»

Podcasten har fått kritikk for å hengja ut einskildmenneske, utan å måtta forhalda seg til Vær Varsom-plakaten, som redaktørstyrte medium følgjer.

## Mamma
Hausten 2013 viste TV 2 *Sigrid blir mamma*, ein dokumentar i fire delar om Tusviks tid som gravid og spebarnsmor.

Ho fekk to prisar under Komiprisen 2015: prisen for årets kvinnelege scenekomiker for *Mot i brøsta* og publikumsprisen for årets morosamaste saman med Lisa Tønne. Ho var òg nominert i klassene årets kvinnelege TV-komiker og årets stand-up komiker.

I 2015 hadde Tusvik og Tønne både eit eige talkshow på TV 2 og show på Latter i Oslo kalla *Tusvik og Tønne skammer seg*. 2017 og 2018 opptredde ho med *Tusvik & Tønne - På oppdragelsesreise*.

## Bibliografi

* 2008: *Noe med media: en bok om hva du kan bli* ISBN 9788248908340
* 2009: *Glitterfitter: helt sanne historier om å være ung kvinne* ISBN 9788248908944
* 2020: *Kan alle sjekka kalenderen?* (med Else Kåss Furuseth, Siri Kristiansen og Benedicte Wessel-Holst). ISBN 9788248926078

## TV-opptredenar

* 2015: Tusvik & Tønne talkshow (TV 2)
* 2015: Tørnquistklubben (TV 2)
* 2014: Klippkompaniet (TV 2)
* 2013: Sigrid blir mamma (TV 2)
* 2011-2014: Torsdag kveld fra Nydalen (TV 2)
* 2010: Sigrid søker kjæreste (NRK)
* 2006: Rikets Røst (TV 2)

## Kjelder

**Denne artikkelen bygger på «[[:nb:Sigrid Bonde Tusvik|Sigrid Bonde Tusvik]]» frå ,  den 9. november 2021.*  

## Bakgrunnsstoff
Linda Lillevik

**Linda Trast Lillevik** () er ein norsk samisk bibliotekar, journalist og barnebokforfattar frå Alta. Ho har òg arbeidd med amatørrevyar som skodespelar og tekstforfattar.

Linda Trast Lillevik er busett i Kabelvåg i Vågan i Nordland, som ho fyrst flytta til då ho var 14. Ho har fått Nordland fylkast forfattarstipend 2007 og stipend frå Norsk Revyforfattarfond 2009.

## Forfattarskap
Barnebøkene til Lillevik varierer i tema og uttrykk, frå dyreeventyr til sorgbearbeiding og fotodokumentar. Dei mest kjende er ein serie på tre fotobiletbøker laga saman med fotografen Kjell Ove Storvik, om Kristine, ei jente med Downs syndrom: *Klart jeg kan*!, *Klart vi tør*! og *Skoleklart*. Denne trilogien er omsett og utgjeven i Japan. Boka *Evas reise* er ein hyllest til Hurtigruta og tydinga hennar for Kyst-Noreg. Utgjevinga er på både norsk, engelsk og tysk i same utgåve. Ho har òg skrive ein biografi for barn og unge om kunstnaren Kaare Espolin Johnson (2007). Boka *Skriv revytekster* (2009) er ei inspirasjonsbok som gjev eit innblikk i skriveprosessen knytt til eit utval av revytekstane hennar. Hausten 2021 lanserte Lillevik si første samiske biletbok for barn, *Nils på Njukčagáisá / Niillas Njukčagáissás*. Denne er basert på forteljingar frå skodespelaren Nils Utsi sin barndom. Boka er utgjeven både på norsk og nordsamisk. 

## Bibliografi

* *Velklang og lystig leven : glimt fra en 100-årings historie* – 1994
* *Lofotjenta Julie* – biletbok, 1995
* *Måsungen Åsmund* – biletbok, 1998
* *Klart jeg kan!* – biletbok, 1998
* *Evas reise* – biletbok, 1999
* *Klart vi tør!* – biletbok, 2000
* *Typisk pingvin!* – faktabok for barn, 2002
* *Skoleklart!* – biletbok, 2002
* *Kom farmor!* – biletbok, 2005
* *Eventyrlige Espolin; glimt fra et kunstnerliv* – fagbok for ungdom, 2007
* *Skriv revytekster!* – fagbok, 2009
* *Fly med! : Skarvene fra Utrøst* – biletbok, 2014
* *Fommel & Fjas* – biletbok, 2016
* *Nils på Njukčagáisá/Niillas Njukčagáissás* – biletbok basert på barndomsminne fortalde av Nils Reidar Utsi, 2021
* *Amina og Abel i dragekamp* – biletbok for barn og unge, 2023
* *Sover du, Eanat?* – biletbok, 2024
** *Oađát go, Eanat?* – nordsamisk, 2024

## Prisar og utmerkingar

* «Heiderspris», Norsk Revyfaglig senter 2003
* Jack Berntsens kulturpris 2006
* «Beste tekst», Revyfestivalen 2007

## Kjelder
Lisa Tønne

**Lisa Tønne** () er ein norsk standupartist, programleiar og skodespelar.

## Bakgrunn og familie
Tønne vart fødd under namnet Forozan Sadeghi Naser (فروزان صادقی ناصر) i Iran, og vart etter kort tid forlaten av foreldra i ei korg utanfor ein barneheim i Teheran. Ho var blant dei siste adoptivbarna frå Iran som vart adopterte til ikkje-muslimske adoptivforeldre. Ho vart adoptert av eit par frå Trondheim, der ho budde til ho var 16 år gammal.

Lisa Tønne gifta seg i 2007 med programleiaren Kyrre Holm Johannesen og har to barn. 

## Utdanning

* 1 år på Nordmøre Folkehøgskule
* 2 år på Solbakken folkehøgskole
* 2 år på Bårdar Akademiet

## Karriere
Tønne debuterte som standup-komiker på utestaden Lille i Oslo i 1999. Ho vart seinare programleiar i programmet *Tur/retur* på TVNorge. Ho hadde ei rolle under Turneen til Riksteateret med showet *Skitt au, sjøl sola har flekker!* og var musikalartist i musikalen *The Space Vixens*. Tønne spelte rolla *Solfrid* i TV 2-serien *Seks som oss*. Solo-standupshowet hennar med rollefiguren Ali Reza har gjeve ho ei rekkje oppdrag. Våren 2010 var Tønne deltakar i innslaget Camp Senkveld i TV 2-programmet *Senkveld med Thomas og Harald*.

*Tusvik og Tønne* vann publikumsprisen for årets morosamaste under Komiprisen 2015, og same år hadde dei både eit show på TV 2 og showa *Tusvik & Tønne skammer seg!* på Latter. Nettavisa har kåra henne til ein av Noregs 25 mest innverknadsrike personane på internett.

I 2020 var Tønne programleiar for dokumentarserien *Håpets marked* på NRK.

## Podcast
11. oktober 2012 starta ho podcastprogrammet Tusvik & Tønne saman med Sigrid Bonde Tusvik

Podcasten har fått hard kritikk for å hengja ut einskildmenneske, utan å måtta forhalda seg til Vær Varsom-plakaten, som redaktørstyrte medium følgjer.

## Hjernesvulst
I 2013 fekk Tønne operert bort ein svulst på hjernen. Då ho vakna opp av narkosen viste det seg at ho hadde vorte lam i halve andletet.

## TV-framferder

* 2020: *Håpets marked* (programleiar) (NRK)
* 2015: *Tusvik &amp;amp; Tønne Talkshow* (TV 2)
* 2015: *Mitt Dansecrew* (TV 2)
* 2014: *[[Norske Talenter]]* (TV 2)
* 2010: *Camp Senkveld* (TV 2)
* 2009: *Ali Reza and the Rezas* (TV 2)
* 2006: *9 av 10 nordmenn* (medprogramleiar) (TV 2)
* 2004-05 & 2007: *Seks som oss* (Solfrid) (TV 2)
* 2002-03: *Lørdan* (spilte faste innslag som den pakistansk tenåring «Ali Reza») (NRK)
* 2001: *Tur: Retur* (medprogramleiar) (TVNorge)

## Prisar og utmerkingar

* 2002 - Årets nykommer under Komiprisen 2002
* 2005 - Årets kvinnelege artist, revy og komedie under Komiprisen 2005
* 2015 - Publikumsprisen årets morosamaste under Komiprisen 2015 saman med Sigrid Bonde Tusvik

## Kjelder

**Denne artikkelen bygger på «[[:nb:Lisa Tønne|Lisa Tønne]]» frå ,  den 9. november 2021.*
Synnøve Svabø

**Synnøve Svabø** () er ein norsk journalist og programleiar på TV og radio. Ho starta karrieren sin som journalist i radioprogram som *Nitimen* og *Reiseradioen* før ho byrja på Høgskulen i Volda. Seinare byrja ho i P3 som utereporter i *XS* og *XL*. Ho har vore reporter og programleiar for ei rekkje TV-program, i hovudsak hos NRK. Ho er i 2021 programleiar i *Nitimen*. 

## Karriere
Svabø er utdanna journalist frå Høgskulen i Volda i 1992 og vart same år tilsett i NRK. Ho var først å sjå som stuntreporter i Petter Nomes TV-serie *Rondo* hausten 1994 og våren 1995. I 1995–1996-sesongen hadde ho rollen som den innovative og impulsive programleiaren i underhaldningsserien *Baluba* på NRK-TV. Deretter vart ho ein av dei meste nytta programleiarane på underhaldningsprogramma til kanalen. Etter ein periode i TV 2 frå 1999 til 2001 kom ho attende som programleiar i NRK i 2003 og var blant annan programleiar i underhaldningsserien *[[På tråden med Synnøve]]* (2006). 

I 2009 var ho NRK sin kommentator i finalen og semifinalane i Eurovision Song Contest 2009. Stil hennar vekte tildels sterke reaksjonar frå delar av det norske publikum som meinte ho førte ein «frekk» og «vulgær» tone under programmet, og at ho snakka for mykje under poengoppramsinga. NRKs publikumsservice mottok rekordmange klager frå sinte sjåarar etter opptredenen hennar. Blant desse var òg leiaren for Kringkastingsrådet i NRK, Kjellaug Nakkim.

## Privatliv
Svabø er fødd på Sunnmøre, men voks opp på Austlandet. Ho er gift med Stein Olav Lervik og har to barn. Ho er kusine til journalisten Terje Svabø. Ho gjekk i klasse med Johann Olav Koss og *Baren*-vinnaren Bjørn Sjulstok på barne- og ungdomsskulen.

## TV-opptredenar

* Eurovision Song Contest 2009 Kommentator
* På tråden med Synnøve (2006)
* Norsk Melodi Grand Prix 2007 (med Stian Barsnes-Simonsen)
* Norsk Melodi Grand Prix 2006 (med Stian Barsnes-Simonsen)
* Sommarlaurdag (2005) (ein del av Sommeråpent)
* Frukost-TV (2003)
* Synnøves duell (2001)
* Sommeråpent
* TV2000 (1999)
* Weekend Globoid (1998)
* Baluba (1995–96)
* Rondo (1993–95)

## Film

* Buddy (2003)

## PC-spel

* Den lengste reisen (1999) 

## Radio

* Reiseradioen
* Nitimen (2004)

## Kjelder

**Denne artikkelen bygger på «[[:nb:Synnøve Svabø|Synnøve Svabø]]» frå ,  den 30. november 2021.*
Siri Kristiansen

**Siri Kristiansen** () er ein norsk stand up-komikar og radioprogramleiar busett i Son. Ho har vore med i P3-programma *P3morgen*, *Lørdagsrådet* og *Verdensherredømme*, satireprogrammet *Desken* på NRK3 og TV 2 sitt ungdomsprogram *Sone 2*. Hausten 2010 var ho vikar for Linn Skåber i *[[Nytt på nytt]]*.

Kristiansen leidde òg TV-versjonen av *Lørdagsrådet*, *Rådet* på NRK3, som hadde premiere 31. oktober 2013. Programmet vart fornya med sesong 2 som starta 10. april 2014.

Siri Kristiansen er utdanna ved tekstforfattarlinja på Westerdals Oslo School of Arts, Communication and Technology. I 2004 gav ho ut boka *Siris Dagbok* på Kagge Forlag. Boka handla om ungdomstida hennar, og vekte debatt på grunn av eksplisitte skildringar av seksualitet blant tenåringar.

Frå 2. februar til 25. juni 2015 leidde Kristiansen radioprogrammet *Befokningen* på NRK P13 saman med Steinar Sagen.

Frå 9. januar 2017 leia ho radioprogrammet *Plenum* på NRK P13 saman med Aleksander Schau og Thomas Aune.

Seint i 2017 slutta Kristiansen i NRK for å gå over til Radio1/Radio Norge. Her blei ho programleiar for *Siri og de gode hjelperne*.

Kristiansen gifta seg med Espen Bjurstedt den 22. juni 2020, etter å ha vore sambuar med han i 13 år. Dei har to barn.
## Kjelder

**Denne artikkelen bygger på «[[:nb:Siri Kristiansen|Siri Kristiansen]]» frå ,  den 10. november 2021.*